Mia (שיר)

Mia (מעוצב באותיות רישיות; בעברית: שלי) הוא סינגל של הראפר הפוארטו ריקני באד באני בהשתתפות הראפר הקנדי דרייק. השיר יצא לאור ב-11 באוקטובר 2018, על ידי חברות התקליטים OVO סאונד, רימאס אנטרטיינמנט והאחים וורנר, כסינגל השני מתוך אלבום הבכורה של באד באני, X 100pre. הוא נכתב על ידי בניטו מרטינז, אוברי גראהם, אדגר סמפר ורגס, אלוין פיאנה, פרנסיס דיאז, הנרי פולמן, לויאן מלייב ניאבס, ג'וזף נגרון ולז, נואה אסאד וחאבייר סמפר ורגס והופק על ידי די ג'יי לויאן ומאמבו קינגז.

השיר הגיע בשיאו למקום החמישי במצעד הבילבורד הוט 100, והפך לשירו הראשון של באד באני בעשירייה הפותחת כאמן ראשי וכן ה-26 של דרייק שהגיע להישג זה. בנוסף, הגיע השיר לצמרת המצעדים בספרד, והגיע לעשירייה הפותחת בארגנטינה, קנדה, קולומביה, אל סלבדור, יוון, פנמה, פורטוגל, רומניה, שווייץ וונצואלה; וכן ל-20 הראשונים בצרפת, איטליה, שוודיה ובריטניה; הווידאו קליפ צבר מיליארד צפיות באתר יוטיוב ב-21 במרץ 2020.

רקע
ב-25 בינואר 2018, באד באני פרסם קטע קצר מתוך השיר באינסטגרם. זמן קצר לפני צאת השיר, דרייק פרסם תמונה של עצמו מצטלם בסט הצילומים של הווידאו קליפ של השיר. זהו שירו הראשון של דרייק בו הוא שר בספרדית.

הרכב
לפי אתר Musicnotes.com, השיר מולחן בסולם פה דיאז מינור, במקצב של 4/4, על 80 פעימות לדקה.

וידאו קליפ
הווידאו קליפ הנלווה לשיר יצא לאור ב-11 באוקטובר 2018 ובוים על ידי פרננדו לוגו.

מיקומי שיא

נתוני מכירות

קישורים חיצוניים

הערות שוליים

שירי 2018
סינגלים מ-2018
שירי באד באני
שירי דרייק
שירים בספרדית
שירים שנכתבו על ידי באד באני
סינגלים שהגיעו למקום הראשון בספרד
שירי פלטינה באוסטרליה
שירי פלטינה משולשת בקנדה
שירי יהלום בצרפת
שירי זהב בגרמניה
שירי זהב בממלכה המאוחדת
שירי יהלום בארצות הברית
סינגלים בהוצאת וורנר רקורדס